Angolas flagg og våpen
Store norske leksikon,Geografi,Flagg og nasjonalsymboler,Flagg og våpen
Angolas flagg er horisontalt delt i to felter i rødt og svart, med en gull machete, et halvt tannhjul og en femtagget stjerne i midten.
Flagget Flagget, som ble innført ved selvstendigheten i 1975, er horisontalt delt i to like brede felter i rødt og svart felt (regnet ovenfra). Delingslinjen er belagt med et symbol i gult med svarte kanter, bestående av en machete og et halvt tannhjul, som skal symbolisere enheten mellom arbeidere og bønder, samt en femtagget stjerne. Flaggets farger er de samme som i partiflagget til MPLA. Statsvåpenet Statsvåpenet viser et grev og en machete korslagte over en oppgående sol og en åpen bok under en gul femtagget stjerne, omgitt av en krans sammensatt av et halvt tannhjul og en halv krans av tobakksblader, maiskolber og bomullskapsler. Det ble offisielt antatt i 1992. Les mer i Store norske leksikon Angola Angolas politiske system Angolas befolkning Angolas historie